**У С Т А В**

На Народното читалище ,, Наука-1928“

ГЛАВА ПЪРВА

ОБЩИ ПОЛОЖЕНИЯ

**Чл.1.**Народно читалище **,, Наука-1928“** е самостоятелно, независимо самоуправляващо се културно-просветно сдружение на населението в село Вирове , община Монтана с културно-просветни , възпитателни и информационни цели и задачи.

**Чл.2.** Народно читалище,,**Наука-1928“** не е политическа организация. В дейността на читалището могат да участват всички български граждани без ограничения на възраст и пол , политически и религиозни възгледи и етническо самосъзнание.

Чл.**3.**Народно читалище **,, Наука-1928“** работи в тясна връзка с учебните заведения , културни институти , обществени и други институции , който извършват културна , просветна , социална и информационна дейност.

**Чл.4.** Народно читалище **,, Наука-1928“** подържа отношения на сътрудничеството с държавни и общински органи и организации , изградени на принципа на равнопоставеността .

**Чл.5.** Народно читалище **,, Наука-1928“** е юридическо лице с нестопанска цел. То се представлява заедно и поотделно от Председателя и Секретаря съгласно чл.2 ал.2 чл.9 от Закона на народните читалища от 1996 година.

**Чл.6. Наименованието на читалището е ,, Наука-1928“**

**Чл.7. Седалище на читалище ,, Наука-1928“ е село Вирове, община Монтана , ул.Г.Димитров 11**

**Чл.8.** Народно читалище **,, Наука-1928“** може да се сдружава с други читалища и организации на регионално равнище при условията и реда на ЗНЧ.

ГЛАВА ВТОРА

ЦЕЛИ И ЗАДАЧИ

Чл.9.Цел на Народното читалище **,, Наука -1928“** да задоволяват потребностите на гражданите свързани със:

* Развитие и обогатяване на културния живот , социалната и образователната дейност в село Вирове;
* Запазване на обичате и традициите на българския народ;
* Разширяване на знанията на гражданите и приобщаването им към ценностите и постиженията на науката , изкуството и културата;
* Подпомагане и организиране на културни и стопански инциативи и проекти;
* Осигуряване на достъп до информация;

**Чл.10.** За постигане на целта по чл.3 ал.(1) от ЗНЧ Народно читалище **,, Наука-1928“** извършва основни дейности , като:

1. Уреждане и подържа на библиотеките , читални , фото, фино ,филмо-и видеотеки както и създаване и поддържане на електронни информационни мрежи;
2. Развиване и подпомагане на любителското художествено творчество;
3. Организиране на школи , кържоци , курсове , клубове , кино и видеопоказ , както и създаване и поддържане на електронни информационни мрежи;
4. Съдейства за възпитание и утвърждаване на българското национално самосъзнание;
5. Съдейства за възпитание в дух на демократизъм , родолюбие и общочовешка нравственост;
6. Създаване и съхраняване на музейни колекции съгласно Закона за културното наследство;
7. Съдейства и развива образователна и специална дейност;
8. Осигурява достъп до информация и предоставя компютърни и интернет услуги;
9. Клубове по интереси за проучвателска и събирателска дейност в областта на фолклора , ентографията и краезнанието , екологията , дизайнерски и др;
10. Ателиета за народни художествени занаяти;
11. Лектори, концерти, изложби конференции, семинари и др;
12. Празници и ритуали, чествания;
13. Издателска, разпростанителска, импресарска дейност и др;
14. Да развиват и допълнитена стопанска дейност, свързана с предмета на основната им дейност,в съответствие с действащото законодателство, като използват преходите от нея за постигане на определените в устава им цел.Народните читалища не разпределят печалба.

Чл.11.Народно читалище **,, Наука-1928“**няма право да предоставя собствено или ползвано от него имущество възмездно или безвъзмездно;

1.За хазартни игри и нощни заведения;

2.За дейност на нерегламентирани по Закона за вероизповеданията религиозни общности и юридически лица с нестопанска цел на такива общности;

3.За постоянно ползване от политически партии и организации;

4.На председателят, Секретаря, членовете на настоятелството и провереителната комисия и на членовете на техните семейства.

**ГЛАВА ТРЕТА**

**УЧРЕДЯВАНЕ И НАСЛЕДСТВО**

**Чл.12.**Народно читалище **,,Наука-1928“** е учредено през **месец август 1928** година от Общото събрание на членовете-учредители от село Вирове с цитираното по горе име.

**Чл.13.(1)** Членовете на Народното читалище **,, Наука-1928“** са индивидуални, колективни и почетни.

**(2)**  Индивидуалните членове са български граждани.Те биват действителни и спомагателни:

1. Действителни членове са дееспособни лица, навършили 18 години , плащат редовно гласувания от Общото събрание на читалището членски внос до 31 март на т.г. и имат право на глас.Незаплаатилите членския си внос от отпадат от състава на читалището.

2.Имат право да избират и да бъдат избрани в ръководните им органи;

3. Участват пряко и косвено в дейността на читалището;

**(3)** Спомагателните членове са лица от 7 до 18 години,нямат право да избират и да бъдат избрани в читалищното настоятелство но имат съвещателен глас.

**(4)** Колективните членове съдействат за осъществяване целите на Народно читалище **,,Наука-1928“** ,подпомагат дейността му, както и поддържането и обогяването на материалната база и имат право на един глас в общото събрание.Те могат да бъдат:

1. Професионални организации;

2.Стопански организации;

3.Търговски дружества;

4.Коперации и сдружения;

5.Културно-просветни и любителски клубове и творчески колективи

**(5)** Почетни членове могат да бъдат български и чуждестранни граждани с изключителни заслуги за читалището.

**(6)** Индивидуални членове на Народното читалище **,, Наука-1928“** се приемат въз основа на писмена декларация, в която декларират че познават и приемат устава на Читалището.

**(7)** Колективни членове се приемат на заседание на Настоятелството по писмено заявление от упълномощен представител на кандидатите за колективно членство.

**(8)**Всеки индивидуален член на Народното читалище**,, Наука-1928“**може да напусне читалището по всяко време. Неговото задължение е да върне членската си карта и имуществото на читалището, което е взел да ползва.

**(9)** Колективен член може да напусне читалището въз основа на писменна молба до Настоятелството.

Чл.14.Права и задължения на читалищните членове:

1. На действителните почетни членове:

**а/.Да избират, да бъдат избрани,ако са били** членове поне една година;

**б/.** Да участват в обсъждането и да получават информация за дейността на читалището и Настоятелството чрез общо събрание;

**в/.**Да ползват читалищната база с предимство;

**г/.** Да ползват с карта членство читалищната библиотека безплатно;

**д/.** Да спазват Устава и другите читалищни разпоредби;

**е/.**Да участват в работата на помощни комисии, работни групи и общо читалищни изяви;

**ж/.** Да заплащат определения членски внос редовно,

**з/.Да пазят и обогатяват читалищното имущество.**

1. На Колективните членове:

**Правата и задълженията на** колективните членове са същите като на действителните и почетните . Правото на избор в ръководните органи се осъществява само от лицето, упълномощено да представлява колективния член.

1. Правата и задълженията на Спомагателните членове са като на действителните, без изброените в чл.17,ал.1,т.а/ и се ползват със съвещателен глас.

**ГЛАВА ЧЕТВЪРТА**

**ОРГАНИ НА САМОУПРАВЛЕНИЕ**

**Чл.15.** Органи за управление на Народно читалище**,,Наука-1928“** са; **Общото събрание, Настоятелство и провереителната комисия.**

**Чл.16.** Върховен орган на читалището е **ОБЩОТО СЪБРАНИЕ.**

**(2) ОБЩОТО СЪБРАНИЕ** на читалището се състои от всички членове на читалището, имащи право на глас.

**Чл.17. (1) Общото събрание:**

1.Изменя и допълва устава;

2.Избира и освобождава членовете на Настоятелството, Проверителната комисия и Председателят;

3.Приема вътрешните актове, необходими за организацията на дейността на читалището;

4.Изключва членове на читалището;

5.Опредрля основни насоки за развитие дейността на читалището;

6.Взема решения и делегира права на Настоятелството за членуване или за прекратяване на членството в Читалищен съюз и в други организации, свързани с дейността на членството в **,, Наука-1928“.**

7.Приема бюджета на читалището;

8.Приема годишния отчет на Настоятелството до 30 март на следващата година;

9.Определа и гласува размера на членския внос;

10.Отменя решения на органите на читалището;

11.Взема решения за органите на читалището;

11.Взема решения за прекратяване на читалището;

12.Взема решения за откриване на филиали на читалище **,, Наука-1928“**след съгласуване с общината;

13.Взема решения за внасяне до съда на незаконосъобразни действия на ръководството ики оделни читалищни членове.

**(2)** Решенията на общото събрание са задължителни за другите органи на читалището.

**Чл.18(1)** Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия илина една трета от членовете на читалището с право на глас.При отказ на настоятелството да свика извънредно общо събрание,до15 дни от постъпване на искането проверителната комисия или една трета от членовете на читалището с право на глас могат да свикат извънредно общо събрание от свое име.

**(2)** Поканата за събранието трябва да съдържа дневния ред, датата, часа и мястото на провеждането.В същия срок на общодостъпни места трябва да бъде обявено и съобщение за събранието.

**(3)** Общото събрание е законно, ако присъстват най – малко половината от имащите право на глас членове на читалището.При липса на кворум събранието се отлага с един час.Тогава събранието е законно колкото и и членове да са се явили.

**Чл.19(1).** Общо събрание взима решение с явно гласуване и с обикновено мнозинство повече от половината от присъстващите.

**(2)** Решенията по чл.17, т.1, т. 4, т.11 и т.12 се взимат с множество най- малко две трети от всички присъстващи членове.Останалите решения се вземат с мнозинство повече от половината от присъстващите членове.

**(3)** Две трети от членовете на общото събрание могат да предявят иск пред окръжния съд за отмяна на решение на общото събрание,ако по тяхна преценка то противоречи на ЗНЧ ули на този устав.

**(4)**  Искът по предходната алинея се предявява в едномесечен срок от узнаването решението, но не по късно от три месеца от датата на провеждане на събранието.

**Чл.20.(1)** Изпълнителен орган на читалището е Настоятелството , което се състои най -малко от трима членове, избрани за срок до тро години. Същите да нямат роднински връзки по право и съребрена линия до четвърта степен.

**Чл.21.** Правомощията на Настоятелството на Народно читалище **,, Наука-1928“** са:

1.Да свиква общо събрание и осигурява изпълнението на неговите решения.

2.Да организира и направлява цялостната дейност на читалището като спазва законите на Република България и се ръководи от решенията на Общото събрание, Устава и собствените си решения.

3. Подготвя и внася в общото събрание проект за Бюджет на читалището.

4.Подготвя и внася в общото събрание отчет за дейността на читалището.

5.Утвърждава щата на читалището.

6.Взима решения за назначаване и освобождаване на служители по щата на читалището и утвърждава длъжностните им характеристики.

7.Утвърждава текста на договори между читалището и други юридически и физически лица.

8.Взима решения за определяне на възнагражденията на читалищните служители по трудов и граждански договор.

9.Определя размера на учебните такси и облекченията по тях.

10.Взема решения за материално и морално стимулиране на работещите в читалището и неговите членове.

11. Взима решения за строителство, реконструкция, модернизация, поддържане, ремонт и обзавеждане на сградата за създаване на материални , финансови и кадрови условия за развитие на дейността.

12.Решава въпросите по откриване и закриване на самодейни колективи, школи, курсове и други форми на работа.

13.Взима решения за регистрация на фирми , сдружението им с други фирми.

14.Управява бюджтът на читалището.

15.Приема правилник за вътрешния ред на читалището.

16.Назначава Секретаря на читалището и определя условията на договора му и удължава длъжностната характеристика.

17.Приема Отчита на на Председателя за неговата дейност

**Чл.22.(1)** Настоятелството провежда своите заседания най-малко веднъж на три месеца.Заседанието е редовно ако присъстват повечето от половината от членовете.Решенията се взимат с мнозинство повече от половината от членовете.

**(2) За начина на провеждане на заседанията Настоятелството приема Правила , подписани от неговите** членове . Настоятеството може да изглежда помощни комисии и работни групи по отделни проблеми или направления от дейността на читалището.

**Чл.23(1). Председателят** на Народно читалище **,, Наука-1928“** е член на Настоятелството по право и се избира от общото събрание за срок от 3 години.

**(2)** Правомощията на Председателт са:

**а/.** Представлява читалището;

**б/.** Свиква ръководи заседанията на Настоятелството и председателствата Общото събрание;

**в/.Сключва и прекратява** трудовите договори със служителите, съобразно щата на читалището и въз основа на решение на Настоятелството;

**г/.** Отчита дейността си пред Настоятелството;

**д/. Организира дейността** на читалището с нещатните съдрудници , съобразно решенията на Настоятелството.

**Чл.24.(1) Секретарят на Народно читалище ,, Наука-1928“** се назначава от Настоятелството, като секретар може да бъде назначен и всеки един от членовете на Настоятелството. Секретарят работи по трудов договор,граждански договор, или на обществени начала.

**(2)** Правомощията на секретаря са :

**1.** Организира и ръководи текущата основна и допълнителна дейност съобразно закона, устава и решенията на Общото събрание и настоятелството .

**2.** Организира изпълнението на решенията на Настоятелството , включително решенията за изпълнението на бюджета;

3.Ръководи , контролира и отговаря за работата на персонала на читалището по трудов и граждански договор;

**Чл.25.(1) Поверителната** комисия на **Народно читалище,, Наука-1928“,**се състои от трима членове, избрани за срок до 3/три/години от Общото събрание.

**(2)** Членове на Поверителната комисия не могат да бъдат лица , които са в трудово правни отношения с читалището или са роднини на членове на настоятелството, на председателя или секретаря по права линия, съпрузи ,братя, сестри, както и роднини по сватовство от първа степен.

**(3)** Проверителната комисия осъществява контрол върху дейността на настоятелството, Председателят и секретарят на читалището по спазване на закона, устава и решенията на общото събрание.

**(4)** При констатирани нарушения Проверителната комисия уведомява общото събрание, при данни за извършено престъпление и органите на прокуратурата.

**Чл.26.** Не могат да бъдат избрани за Членове на Настоятелството , Проверителната комисия или за секретари лица, които са осъждани на лишаване от свобода за умишлени престъпления от общ характер.

**Чл .27.** Членовете на Настоятелството, включително Председателят и Секретарят подават декларации за конфликт на интереси при условията и по реда на Закона за предоставяне и разкриване на конфликт на интереси.Деклараците ае обявяват на интернет страницата на читалището.

**ГЛАВА ПЕТА**

**ФИНАНСИРАНЕ И ИМУЩЕСТВО**

Чл.28.Народно читалище **,, Наука-1928“** набира средства и финансира своята дейност от :

1. Членски внос.
2. Субсидия от държавният бюджет.
3. Субсидия от общинския бюджет.
4. Наеми от движимо и недвижимо имущество.
5. Дарения и завещания от български и чуждестранни физически и юридически лица, които се използват съобразно волята на дарителя
6. Приходи от основни дейности на читалището.
7. Приходи от допълнителни дейности на читалището.
8. Други приходи.

**Чл.29.** Имущество на читалището се състои от право на собственост и от други вещни права, вземания, цени книжа , други права и задължения.

**Чл.30.** **,, Наука -1928“** не може да отчуждава недвижими вещи и учердява ипотеки върху тях.

**Чл.32.** Движимото и недвижимото имущество на читалището, както и приходите от него не подлежат на принудително изпълнение освен за вземания произтичащи от трудовоправни отношения.

**Чл.33(1) Настоятелството** изготвя годишния отчет по приходите и разходите, който се приема от Общо събрание.

**(2)** Отчет на получените от Общината средства и изразходвани от читалището се преставя на общината след приемането му от Общото събрание.

**Чл.34.** Председателят на читалището ежегодно в срок до 10 ноември представя на Кмета на Община Монтана предложение за дейността на читалището през следващата година.

**Чл35(1)**  Предложението по чл.34 се изготвя и одобрява от Настоятелството.

**(2)** Председателят на читалището сключва договор с Кмета на Община Монтана за финансово обезпечение на частта от годишната програма за развитие на читалищната дейност в общината, която ще се изпълнява от читалището по този договор.

**(3) Председателят на читалището представя** ежегодно до 31март пред кмета на Община Монтана и Монтански общински съвет, доклад за осъществени читалищни дейности в изпълнение на програмата и договора по предходната алинея и за израходените от бюджета средства през предходната година.

**(4)** Председателят на читалището присъства на обсъждането от Монтанския общински съвет на доклада по преходната алинея.

**ГЛАВА ШЕСТА**

**ПРЕКРАТЯВАНЕ**

**Чл.36.(1)** Читалището може да бъде прекратено по решение на Общото събрание в регистъра на окръжния съд.То може да бъде прекратено с ликвидация или по решение на окръжния съд, ако:

1. **Дейността му противоречи** на закона, устава и добрите нрави.
2. **Имущество му не се използва според целите и предмета на дейността на читалището.**
3. **На две години, в тези случаи се прилага чл.27ал.1,т.3от ЗНЧ.**
4. Не е уредено по законния ред.
5. Е обявено по несъстоятелност.

**(2)** прекратяване на читалището по решение на окръжния съд може да бъде постановено по искане на прокуратурата,направено самостоятелно или след сигнал от министъра на културата.

**(3)** Прекратяване на читалището по искане на читалище се вписва служебно.

**ЗАКЛЮЧИТЕЛНИ РАЗПОРЕДБИ**

**&**1.Народно читалище**,, Наука-1928“** има кръгъл печат с надпис **Народно читалище,,Наука-1928“** с.Вирове , разположен в окръжност ,в средата запазен знак- отворена книга със подгъната страница и слънце в полукръг и годината на основанието му -1928 г.

**&**2.Празник на читалището е събота срещу Сирни заговезни.

**&3.** За всички неуредени в този устав отношения се прилага ЗНЧ и ЗЮЛНЦ;

**&4.** Настоящият устав е приет на ОБЩО ОТЧЕТНО СЪБРАНИЕ на НЧ,,Наука-1928“ на 24.03.2010 г.в село Вирове, подпечатан с печата на читалището и подписан от Настоятелствто.

Членове:

1. **Т .ИВ.Маркова. 2.М.ЦВ.Младенова**

3.СТ.Р Йорданова. 4.В.М.Колков

Председател:

Ал.К.Борисова

***Отчет на Народно читалище „Наука”***

***село Вирове, община Монтана***

Народно читалище „Наука” село Вирове е получило през 2019 година субсидия от Общината в размер на 4 685 лв.(Четири хиляди шестотин и осемдесет лв.)

Същата е изразходена за организацията на празници съгласно културен календар за 2019 г.(Приложение 1), за заплати и осигуровки на настоящия секретар-библиотекар, за абонамент на вестници, за такси в банката, за ел. енергия и други разходи свързани с организацията на ежедневната работа на библиотеката.

През 2019г. в село Вирове са се празнували следните празници:

-Бабин ден - Тържество и подаръци за бабите, томбола и общо веселие.

-Трифон зарезан – Празник на лозаря

-Сирни заговезни(Паралии) – Събиране край вечерния огън.

-Баба Марта и Осми март – Подаряване на мартеници на всички за първи март и поздравление на всички жени от кмета.

-Тодоров ден – надбягване с коне, магарешки каруци и кучета. Победителите бяха наградени.

-Лазаров ден – на този ден всички къщи се посещават от Лазерки .

-Архангеловден – водосвет в Черквата и курбан за здраве на селото.

-Традиция е да се празнуват рождените дни на членовете на клуба.

-Коледа и Нова година – Новогодишна програма от самодейците при Читалището. Тържеството продължи с празнично веселие и музика.

* През цялата година всяка седмица в сряда от 14.00 ч. се събират жените на сладка раздумка.

Работи се с ромското население - ограмотяване, хигиенни навици, танцов състав и певческа група.

Към момента Библиотеката има 38 читатели и разполага със 5 000 тома книги – пререгистриране на фонда от 01.07.2019г

* Посещения 115

-Подписахме споразумение за сътрудничество с фондация ‘‘ГЛОБАЛНИ БИБЛИОТЕКИ-БЪЛГАРИЧ‘‘ на 27.07.2018 год.

**-**Членове на читалището- 51 от които е събран членския внос

**-** Проведени събрания с членовете на читалището и ръководството

**-** Материално техническа база достъпна за читатели

общо разгъната площ- 70 кв. м

заемна за възрастни -40 кв. м

заемна за деца- 20 кв. м

читални-10 кв. м

-Читалищната дейност е субсидирана от бюджета и дарителство.

**Председател на НЧ”Наука” с. Вирове:** ……………..

**/А.Каменова/**

# 

# НАРОДНО ЧИТАЛИЩЕ ,, НАУКА-1928“С.ВИРОВЕ. 3455с.Вирове, община Монтана

ПЛАН- ПРОГРАМА

*За дейността на Народното Читалище,,Наука -19228“.Вирове, община Монтана за* **2019г***.*

Изпълнението на културния календар има за цел да задоволява потребностите на гражданите свързани с развитието и обогатяване на културния живот и съхраняване културните традиции и обичай на територията на село Вирове , като чрез празниците и честванията се цели да се създаде необходимост за приобщаване на хората към обществения и културен живот на село.Тодоров ден , празник на селото, празник на църквата-Архангелов ден, тържеството за Бъдни вечер и Сирни заговезни (паралии) които спомагат за популяризирането на Вирове в общината , като привличат гости и връщат много от корените жители в родното им село.

Като неразделна част от читалището библиотеката също активно участва в организирането на културния живот, като възпитава и утвърждава националното самосъзнание, разрешава знанията на гражданите и ги приобщава към ценностите на науката, изкуството и културата. Някой от приоритетните дейности през 2019 година са:. – Изготвяне на проекти и кандидатстване по програми за подпомагане на дейността на Читалището. —Участието на самодейните колективи в културни форуми на местно ниво. —Оборудване салон и пенсионерски клуб. —Работа с римското население. —Пререгистрация на фонда на библиотеката

Изготвил секретар библиотекар:

/Г.Янева/

НАРОДНО ЧИТАЛИЩЕ,, НАУКА—1928“СЕЛО ВИРОВЕ 3455с.Вирове , община Монтана, ул. Г.Димитров 11

**ПЛАН—ПРОГРАМА. ЗА ДЕЙНОСТТА НА НЧ,, НАУКА—1928“ СЕЛО ВИРОВЕ за 2020г.**

НЧ ,, НАУКА—1928“ определя като своя основна задача организиране на общо читалищния културен живот, който се дели на няколко раздела както следва:

1. **КАЛЕНДАРНИ ПРОЯВИ**

**1.Ден на родината помощ—** изложба, седянка и тържество. Дата:21.01.2020г. Място: Клуб на пенсионера. **2.Славим вас** освободители— литературно— музикална програма и рецитал, посветени на Националния празник на страната ни. Дата:03.03.2020г. Място: Клуба на пенсионера. **3.Ден на българската просвета и** култура— Тематична витрина. Дата:24.05.2020г. Място:Клуб на пенсионера. **4.Ден на** детето— рисунка на асфалт и бели листа. Дата:01.06.2020г. Място: Площад като пред Читалището.

**II.ТРАДИЦИОННИ ПРАЗНИЦИ И ОБИЧАЙ**. 1.,,**БАБИН ДЕН“—** седянка и програма от самодейците. Дата:08.01.2020г. Място: Клуб на пенсионера . 2.,,**Василица“**— празник на ромите в селото. Дата:14.01.2020г. Място: Клуба на пенсионера. 3.**“ПРОШКА“/ПАРАЛИИ/**—Празник на селото. Палене на голям огън и вземане на прошка. Дата:25.02.2020г. Място: Поляната пред Читалището. **4.,,ДЕН НА МАИКАТА И ЖЕНАТА“**—организиране на празник на младото семейство. Дата:08.03.2020г. Място: Клуба на пенсионера. 5**,, ТОДОРОВ ДЕН“—**конни надбягвания, състезание на магарешки каруци и надбягване на деца с кучета. Дата:17.02.2020г. Място: Клуба на пенсионера.

**6.,, ЛАЗАРОВ ДЕН“** – лазарки ходят по къщите. Дата:31.03.2020г. Място: Село Вирове. **7.,,ЦВЕТНИЦА“–** пускане на върбови клонки в реката – комичене. Дата:01.04.2020г. Място: река Вировска. 8.**,, ВЕЛИКДЕН“–**изложба на боядисани яйца и козунаци.Дегустация и награждаване на победителите с Грамота. Дата:08.04.2020г. Място: Клуб на пенсионера. **9.“РОДОВАРОДОВА СРЕЩА“** – празник на селото. Дата:04.08.2020г. Място: Местност,, Крушка“. **10.,, АРХАНГЕЛОВДЕН“–** Празник на църквата, отбелязван с общоселски курбан. Дата:08.11.2020.г. Място : Салон на Читалището. **11,, КОЛЕДА“–** Всяка врата се украсява с борово клонче и се подарява картичка с пожелание от името на Читалище и Кметство. Дата: 25.12.2020г. Място: Село Вирове.

**III.САМОДЕЙНОСТ**

**1.,,** Първи март“–Ден на самодееца–празник на самодейните. Дата:01.03.2020г. Място: Клуб на пенсионера. 2.Седмица на детската книга – Работа с деца. Дата: 01–10.04.2020г. Място:Клуб на пенсионера. 3.Работа с детски танцов състав. 4.Работа с групи за стари градски песни. 5.Работа с други групи – Беседи за здравето , за лични хигиена, за възпитанието, културни навици и др.

**IV.ПРОФЕСИОНАЛНО ИЗКУСТВО.**

1.Гостуване на фолклорни ансамбли по случая празника на селото.

**V.КУЛТУРНА ДЕЙНОСТ В БИБЛИОТЕКАТА.**

1.Търсене на нови форми и методи за опазване и обогатяване на библиотечният фонд.

2.Седмица на книгата– запознаване на децата с работа на библиотеката и нейното значение.

3.Информационен център – работа с населението.

**VI.СТОПАНСКА ДЕЙНОСТ.**

1.Опазване и поддържане на читалищното имущество.

2.Своевремено извършване на финансовите и делови операции..

**Планът остава отворен за допълнение през цялата година.**

**Секретар библиотекар:**

**/Г.С.Янева/**

**СПИСЪК**

**НА ЧЛЕНОВЕТЕ НА НАСТОЯТЕЛСТВОТО НА НАРОДНО ЧИТАЛИЩЕ,,НАУКА–1928“**

1.Александра Каменова Борисова-председател

2.Теменужка Иванова Маркова –член

3.Стефка Рангелова Йорданова–член

4.Валентин Младенов Колов-член

5.Маргарита Цветанова Младенова-член

**СПИСЪК**

**НА ЧЛЕНОВЕТЕ НА ПРОВЕРИТЕЛНАТА КОМИСИЯ НА НАРОДНО ЧИТАЛИЩЕ,, НАУКА–1928“**

**1.Лилия Младенова Иванов**

**2.Румяна Георгиева Иванова**

**3.Камелия Бранкова Иванова**